Перад святой Імшой пробашч парафіі ў Канстанцінаве ксёндз Антон Лагунёнак коратка ўзгадаў гісторыю парафіі і храма ў Канстанцінаве. Касцёл тут быў пабудаваны ў 1810 годзе як філіяльны храм Удзелаўскай парафіі. А ў 1917 годзе каталіцкая супольнасць у Канстанцінаве набыла статус асобнай парафіі. Будынак касцёла прастаяў больш за паўтара стагоддзя, перажыў некалькі войнаў і зменаў уладаў, але быў знішчаны ў выніку палітыкі ваяўнічага атэізму. У 1962 годзе храм быў разабраны, а на яго месцы была пабудаваная крама.